**APROB,**

**Inspector Școlar General**

**Prof. MIHAELA ANDREIANU**

***REGULAMENT***

***privind selecția, organizarea și desfășurarea concursului județean de creație literară “Pe urmele lui Eminescu”***

***RM VÂLCEA***

***2023***

**REGULAMENT DE PARTICIPARE**

Concursul a fost inițiat la propunerea Catedrei de limba și literatura română și sperăm să se bucure de un număr impresionant de participanți, atât din mediul urban, cât și din cel rural.

Subiectele atractive, corectitudinea concursului, bucuria premiilor, sperăm să îi facă pe elevi să participe și la următoarele ediții ale concursului. Există astfel speranța longevității acestui concurs.

**ÎNSCRIEREA PARTICIPANȚILOR**

Se adresează elevilor claselor IV - VIII din județul Vâlcea, cu rezultate bune la limba și literatura română. NU SE PERCEPE TAXĂ DE PARTICIPARE.

Elevii participanți sunt selectați de către profesorii lor.

**SECŢIUNILE CONCURSULUI:**

**Elevi de clasa a IV-a:**

La această secțiune se înscriu în concurs elevii de învățământ primar, clasa a IV-a, care vor elabora compuneri pornind de la un text dat.

**Elevi de gimnaziu:**

**Proza scurtă:**

La această secțiune se înscriu în concurs elevii de gimnaziu , care vor fi admiși dacă trimit un text în proză scurtă, **de 1-2 pagini, scris de mâna**, în care vor insera un fragment dat.

***PRECIZĂRI :***

Elevii vor expedia creațiile pe adresa: Școala Gimnazială “Mihai Eminescu”, Strada Luceafӑrului, nr. 7, Râmnicu Vâlcea, judeţul Vâlcea, cu menţiunea: Pentru Concursul judeţean de creație literară ”Pe urmele lui Eminescu”, în perioada 04 – 20.12.2023.

Creaţiile elevilor, de 1-2 pagini, scris de mânӑ, **sub titlu specificându-se clasa**, se introduc într-un plic. Pe plic se menționeazӑ adresa şcolii.

**Lucrările trimise prin poştă (sau personal) vor fi secretizate** (**colţ îndoit şi lipit cu etichete pe fiecare lucrare**)de către profesorul/învăţătorul coordonator al elevului, după ce s-a asigurat că este completatcorect colţul din dreapta sus, cu următoarele informaţii: **numele şi prenumele elevului, clasa, şcoala, oraşul, judeţul, numele cadrului didactic coordonator, adresa de e-mail**. **Lucrările nesecretizate nu vor intra în concurs.**

Creaţiile elevilor nu se vor returna participanţilor, iar acest lucru nu va atrage nicio pretenţie de niciun fel din partea organizatorilor concursului .

**ELABORAREA SUBIECTELOR**

Subiectele de concurs vor fi alcătuite de profesorii de limba şi literatura română ai şcolii organizatoare. Cadrele didactice implicate vor concepe subiecte la o clasă la care nu au elevi în concurs și la care nu au rude în examen, conform metodologiei concursurilor școlare.

Programa de concurs va avea în vedere competenţele specifice şi conţinuturile din programele şcolare MENCȘ, corespunzătoare fiecărui an de studiu pentru anul şcolar în curs.

**CORECTAREA LUCRĂRILOR**

Corectarea lucrărilor se va coordona de către membri comisiei de organizare. Cadrele didactice implicate vor corecta lucrările de la o clasă diferită de cea la care au elevi în concurs sau rude în concurs, conform metodologiei.

Toate creaţiile elevilor vor fi apreciate de către un juriu imparţial, format din profesori şi învӑțӑtori competenţi. Câştigătorii vor primi din partea organizatorilor concursului diplome şi menţiuni. Penru fiecare clasӑ din concurs se acordă premiile I, II, III şi menţiune. Elevii care nu câştigă vreun premiu sau menţiune nu vor primi diplomă de participare. **Organizatorii nu răspund pentru plicurile pierdute din vina Poştei, iar cele ce nu vor ajunge până la data de 20 decembrie 2023 vor fi descalificate şi nu vor mai intra în concurs.**

Corectarea lucrărilor concursului se efectuează conform reglementărilor cuprinse în Metodologia de organizare și desfășurare a concursurilor și olimpiadelor școlare.

Organizatorii au dreptul de a modifica prezentul regulament, având obligaţia de a anunţa modificările făcute pe site-ul ISJ Vâlcea, cu cel puţin patru saptămâni înainte de data desfăşurării concursului.

**CONTESTAŢII**

Nu se admit contestaţii.

**PREMIEREA**

**Lista cu numele câştigătorilor va apărea la avizierul Scolii Gimnaziale “Mihai Eminescu”.**

Rezultatele vor fi anunțate în data de 15.01.2024. Premiile câştigătorilor din alte localităţi vor fi expediate prin Poştă, cu confirmare de primire, în cursul lunii ianuarie 2024.

La fiecare an de studiu se acordă premiul I, premiul II, premiul III şi menţiuni. Numărul total al premiilor şi menţiunilor nu poate depăşi 25% din totalul elevilor participanţi.

Se poate acorda câte un premiu special la fiecare an de studiu, după criterii care vor fi stabilite înaintea concursului şi vor fi comunicate de către Comisia de Organizare şi evaluare a Concursului judeţean „Pe urmele lui Eminescu”.

Premierea se va materializa în funcţie de posibilităţile financiare existente.

**DISPOZIȚII FINALE**

Eventualii sponsori ai concursului beneficiază de toate drepturile prevăzute de lege şi de publicitate asigurată în timpul desfăşurării concursului.

Nu se poate considera ca discriminatorie neparticiparea la concurs a unui elev care nu se încadrează în condițiile de desfășurare ale concursului „Pe urmele lui Eminescu”.

Nu sunt tolerate în nici un mod intenţiile/situaţiile de fraudă în timpul concursului.